**Nemzeti Fogyatékosságügyi-és Szociálpolitikai Központ Közhasznú Nonprofit Kft.**

**ÁLTALÁNOS SZERZŐDÉSI FELTÉTELEK**

**(ÁSZF)**

**HAPI - ELEKTRONIKUS PÁLYÁZATKEZELÉSI RENDSZER**

**(HAPI)**

*Hatályos: 2020. 02. 01. .napjától*

***1)    Fogalmak:***

**a)    Pályázatkezelő**: Nemzeti Fogyatékosságügyi-és Szociálpolitikai Központ Közhasznú Nonprofit Kft.

**b)    Felhasználó**: az ÁSZF-ben meghatározott módon regisztrált felhasználó a regisztráció időpontjától kezdődően.

**c)     Külső szervezet**: jogszabályban, pályázati felhívásban, pályázati útmutatóban meghatározott, a Pályázatkezelésben a Pályázatkezelőn kívül részt vevő szervezet, személy, illetve a Pályázatkezelésben a Pályázatkezelőn kívül részt vevő szervezet, személy, akire ezt a feladatot a Pályázatkezelő a jogszabályoknak megfelelően delegálta, továbbá a Pályázatkezelő tevékenységét ellenőrző szervezet, személy.

**d)    A regisztráció időpontja**: regisztráció aktiválásának időpontja.

**e)    Pályázatkezelés**: a pályázat benyújtásával, a szerződéskötéssel, a támogatás folyósításával, a támogatott tevékenység megvalósításának, dokumentációjának ellenőrzésével, illetve egyéb a pályázathoz kapcsolódó, jogszabályban, pályázati felhívásban, pályázati útmutatóban meghatározott tevékenység, illetve az ezek kommunikációjával kapcsolatos tevékenység.

***2)    Az ÁSZF személyi hatálya kiterjed***

**a)**Pályázatkezelőre;

**b)**Felhasználóra;

**c)**Külső szervezetre.

Felhasználó az ÁSZF feltételeinek betartására addig köteles, amíg a rendszer regisztrált felhasználóként nyilvántartja. Felhasználó kérheti a regisztráció törlését. Ebben az esetben Pályázatkezelő akkor törli a nyilvántartásból Felhasználót, ha valamennyi, bármely támogatási szerződésből eredő kötelezettségének eleget tett, illetve a támogatott tevékenységhez kapcsolódó után követési időszak eltelt. Pályázatkezelő az erről szóló igazolás, hitelesítési jelentés kiállításával egyidejűleg törli Felhasználót a regisztrált felhasználók közül, és a Felhasználóval kapcsolatos szervezeti és/vagy személyi adatokat, illetve a Felhasználónak nyújtott költségvetési támogatásokkal kapcsolatos dokumentumokat a vonatkozó jogszabályi előírások figyelembe vételével megállapított időpontban megsemmisíti.

***3)    A HAPI használata során Pályázatkezelő által kezelt adatok:***

**a)**A regisztráció során kötelezően megadandó adatok:

Szervezet regisztrációja esetén:

|  |
| --- |
| Felhasználónév |
| Jelszó |
| E-mail |
| Szervezet neve |
| Jogi státusz |
| Adószám |
| Hivatalos képviselők neve |
| Önálló képviseleti joguk |
| Aláírók nevei |
| Önálló aláírási joguk |
| Működési szint |
| Működési hatókör |
| Székhely ország |
| Székhely irányítószám |
| Székhely település |
| Székhely utca, házszám |
| Telefonszám 1 |
| Levelezési név |
| Levelezési ország |
| Levelezési irányítószám |
| Levelezési település |
| Levelezési utca, házszám |
| Pénzintézet |
| Pénzforgalmi számla száma (Bankszámlaszám) |
|  |

Természetes személy/egyéni vállalkozó regisztrációja esetén:

|  |
| --- |
| Felhasználónév |
| Jelszó |
| E-mail |
| Vezetéknév |
| Keresztnév |
| Születési dátum |
| Születési hely (település) |
| Anyja születési neve |
| Neme |
| Állampolgárság |
| Jogi státusz |
| Adóazonosító jel |
| Lakcím ország |
| Lakcím település |
| Lakcím irányítószám |
| Lakcím utca, házszám |
| Telefon 1 |
| Levelezési név |
| Levelezési ország |
| Levelezési irányítószám |
| Levelezési település |
| Levelezési utca, házszám |
| Pénzintézet |
| Fizetési számla száma (Bankszámlaszám) |
| Devizakód |
|  |
| Nyilatkozat rendezett munkaügyi kapcsolatokról |

**b)**A regisztráció során a Felhasználó döntése alapján megadható adatok:

Szervezet regisztrációja esetén:

|  |
| --- |
| Statisztikai számjel\* |
| Európai adószám |
| TB-törzsszám |
| Bírósági nyilvántartási szám\* |
| Bíróság neve\* |
| Bírósági nyilvántartásba vétel időpontja\* |
| Civil szervezet jogállása\* |
| Közhasznúsági nyilvántartásba vételi bejegyző végzés száma |
| Közhasznúsági nyilvántartásba vétel időpontja |
| Telefonszám 2 |
| Faxszám |
| Külföldi név |
| Számlázási név |
| Számlázási cím |
| Telephelyek adatai |
| Devizakód |
| SWIFT kód |
| Fő tevékenységi terület |
| Tevékenység leírása |
| Alapításának éve |
|  |
| Internet/honlapcím |
| Hozzájárul, hogy \*-gal jelölt adatai megjelenjenek a portál Partnerkeresőjében? |
| Nyilvános e-mail cím |
| Nyilvános telefonszám |

\*Civil szervezetek esetén (pl. alapítvány, egyesület) kötelezően megadandóak!

Természetes személy/egyéni vállalkozó regisztrációja esetén:

|  |
| --- |
| Név előtag |
| Név utótag |
| Születési név |
| Útlevélszám |
| Telefon 2 |
| Faxszám |
| Számlázási név |
| Számlázási cím |
| SWIFT kód |
| Fő tevékenységi terület |
| Tevékenység leírása |
| Honlap címe |
| Szeretné, hogy nyilvános adatai megjelenjenek a partnerkeresőben? |
| Nyilvános e-mail cím |
| Nyilvános telefonszám |
|  |
| Nyilatkozat rendezett munkaügyi kapcsolatokról |

**c)**A pályázat benyújtása során kötelezően megadandó adatok:

|  |
| --- |
| Köt. vállaló neve |
| Köt. vállaló e-mail |
| Köt. vállaló telefonszáma |
| Köt. vállaló adószáma |
| Köt. vállaló pénzintézet |
| Köt. vállaló fizetési/pénzforgalmi számla száma (bankszámlaszám) |
| Köt. vállaló jogi státusza |
| Köt. vállaló székhely ország |
| Köt. vállaló székhely irányítószám |
| Köt. vállaló székhely település |
| Köt. vállaló székhely utca, házszám |
| Köt. vállaló levelezési név |
| Köt. vállaló levelezési ország |
| Köt. vállaló levelezési irányítószám |
| Köt. vállaló levelezési település |
| Köt. vállaló levelezési utca, házszám |
| Köt. vállaló hivatalos képviselője |
| Köt. vállaló aláírója |
| Köt. vállaló működési szint |
| Köt. vállaló működési hatókör |
| Számlatulajdonos neve |
| Számlatulajdonos pénzintézete |
| Számlatulajdonos fizetési/pénzforgalmi számla száma (bankszámlaszáma) |
| Projekt címe |
| Projekt kezdete |
| Projekt vége |
| Megvalósulás helye - ország |
| Megvalósulás helye - település |
| Egyéb, a kiíró által meghatározott pályázati adatok |

***4)    Jogok és kötelezettségek:***

**a)    Pályázatkezelő jogosult**

i)     a regisztráció és a pályázatkezelés során Felhasználó adatait – a regisztrációs nyilatkozatban foglalt hozzájárulás alapján – a jogszabályoknak megfelelő módon és körben kezelni;

ii)    a jogszabály által közérdekű és közérdekből nyilvános adatnak minősülő adatok közzétételére, illetve adat-megismerési kérelem alapján ezek hozzáférhetővé tételére a jogszabályoknak megfelelő módon és körben;

iii)   átadni a pályázatkezelésben részt vevő külső szervezetnek – a regisztrációs nyilatkozatban foglalt hozzájárulás alapján – a feladataik ellátásához szükséges adatokat;

iv)   nyilvánosságra hozni a regisztrációs adatlapon a Felhasználó által nyilvános adatként feltüntetett adatokat;

v)    a kezelt adatok célhoz kötött felhasználásával statisztikát készíteni;

vi)   a regisztráció során kötelezően megadandó adatok egyoldalú módosítására, amennyiben a változást a Felhasználó annak bekövetkeztétől számított 15 napon belül nem vezeti át a nyilvántartáson, és a változás tényét Pályázatkezelő megfelelő módon igazolni tudja. Pályázatkezelő haladéktalanul köteles értesíteni Felhasználót a módosításról, megjelölve annak tartalmát és a módosítás alapjául szolgáló okiratot;

vii)  a pályázattal és regisztrációval kapcsolatos hivatalos kommunikációt lebonyolítani. Ebben az esetben Pályázatkezelő vélelmezi, hogy az információ Felhasználó tudomására jutott a rendszer által igazolt elküldés időpontjában;

viii) az ÁSZF feltételeit súlyosan megszegő Felhasználó törlésére a 2. pontban foglaltak figyelembe vételével;

ix)    ellenőrizni azt, hogy Felhasználó az ÁSZF-nek megfelelően használja a rendszert;

x)     rendszerkarbantartás idejére a szolgáltatást – előre meghatározott és a regisztrált felhasználókkal közölt időtartam alatt – szüneteltetni.

**b)    Pályázatkezelő köteles**

i)     Felhasználó adatait a jogszabályoknak megfelelően kezelni;

ii)    gondoskodni arról, hogy a pályázatkezelésben közreműködő külső szervezetek és az átadott adatokat a jogszabályoknak megfelelően használják;

iii)   a 2. pontban foglaltak figyelembe vételével köteles a Felhasználó regisztrációjának törlésére, amennyiben Felhasználó regisztrációja törlését kéri;

iv)   a rendszer használatához a szükséges technikai, informatikai információkat nyilvánosságra hozni;

v)    nyilvánosságra hozni a rendszer karbantartásának időpontját, és annak várható időtartamát, amennyiben a karbantartás idejére a HAPI nem használható;

vi)   biztosítani a rendszer 24 órás elérhetőségét az előre jelzett karbantartás idejét és a vis maior esetét kivéve;

vii)  Felhasználót regisztrálni, ha valamennyi regisztrációhoz szükséges feltételt teljesítette;

viii) gondoskodni a HAPI biztonságos használatához szükséges technikai feltételek biztosításáról, illetve köteles a fejlesztései során azt biztosítani, hogy az adatok kezelése csak a pályázatkezelési tevékenységgel összefüggésben, a HAPI igénybevételéhez szükséges mértékben, Felhasználó rendelkezésének és a hatályos jogszabályoknak megfelelően történjen.

**c)     Felhasználó jogosult**

i)     a HAPI ÁSZF szerinti használatára, feltéve, hogy – amennyiben pályázati kiírás, illetve pályázati útmutató HAPI használati díj megfizetését írja elő –az előírt mértékű használati díjat az előírt befizetési határidőig megfizetni.

ii)    a Pályázatkezelő adatkezelésével kapcsolatos tájékoztatást kérni;

iii)   regisztrált adatai módosítására;

iv)   regisztrációs nyilatkozatában szereplő adatok módosítására;

v)    a szolgáltatás szünetelésével kapcsolatos tájékoztatást, adatot kérni;

vi)   a helpdesk szolgáltatás igénybevételére munkanapokon az ÁSZF 6. pontjában rögzített nyitvatartási időben;

vii)  a Pályázatkezelővel a pályázatkezeléssel kapcsolatban folytatott hivatalos kommunikációját – a pályázati kiírásban, pályázati útmutatóban meghatározott eseteket kivéve – a HAPI-n keresztül bonyolítani, a 4/a/vii. pontban meghatározott határidő alkalmazásával;

**d)    Felhasználó köteles**

i)     a HAPI használata során a jogszabályok és az ÁSZF szabályainak megfelelően eljárni;

ii)     gondoskodni arról, hogy a HAPI használatához szükséges felhasználónevet és jelszót csak az arra feljogosított személyek használhassák. A Pályázatkezelő nem vállal felelősséget ezen kötelezettség megszegésének következményeiért;

iii)   a HAPI használati díjat – amennyiben a pályázati kiírásban, illetve a pályázati útmutatóban ez előírásra került – a pályázati felhívásban illetve pályázati útmutatóban meghatározottak szerint megfizetni.

A Felhasználó tudomásul veszi, hogy a Pályázatkezelő nem fizeti vissza a használati díjat a Felhasználó részére akkor, ha a Felhasználó neki felróhatóan, vagy mulasztása miatt a pályázatát nem tudja a rendszerben véglegesíteni, vagy a pályázat nem érkezik meg a Pályázatkezelőhöz. Továbbá a Pályázatkezelő a pályázat érvénytelenítése/elutasítása esetén sem fizeti vissza a HAPI használati díjat a Pályázó (Felhasználó) részére. Amennyiben a pályázati kiírás, illetve a pályázati útmutató HAPI használati díj megfizetését írta elő és a Felhasználó, a pályázat benyújtásáig nem fizeti meg aHAPI használati díjat, úgy a benyújtott pályázat a pályázati felhívásban/útmutatóban rögzítettek szerint Hiányosnak, Érvénytelennek vagy Elutasítottnak minősül.

iv)   a regisztrációs nyilatkozatban és a HAPI-ban a valóságnak megfelelő adatokat feltüntetni, illetve a változásokat legkésőbb a változás bekövetkezésétől számított 8 napon belül átvezetni. Pályázatkezelő nem vállal felelősséget ezen kötelezettség elmulasztásának következményeiért;

v)    a Pályázatkezelővel a pályázatkezeléssel kapcsolatban folytatott hivatalos kommunikációját –a pályázati felhívásban, pályázati útmutatóban meghatározott eseteket kivételével – a HAPI-n keresztül bonyolítani, a 4/a/vii. pont szerint a Pályázatkezelő által meghatározott határidő alkalmazásával;

vi)   gondoskodni a HAPI igénybevételéhez szükséges saját informatikai rendszer kiépítéséről.

***5)    Vis maior***

**a)**a Pályázatkezelő érdekkörében felmerült okból eredő olyan üzemzavar, leállás esetére, amely miatt Felhasználó határnapot mulaszt, Pályázatkezelő köteles biztosítani annak lehetőségét, hogy Felhasználó mulasztását pótolja. Ebben az esetben Pályázatkezelő – az igazolt üzemzavarok és leállások esetén – a határnapon érkezettnek tekinti a bejegyzést.

**b)**a Pályázatkezelő érdekkörében felmerült okból eredő olyan üzemzavar, leállás esetén, amely miatt Pályázatkezelő értesítése nem elérhető Felhasználó számára, Pályázatkezelő az üzemzavar megszűnését követő első munkanapon tekinti közöltnek az értesítést.

**c)**ha a Felhasználó informatikai rendszere neki fel nem róható okból működésképtelen, Pályázatkezelő biztosítja annak lehetőségét, hogy a Felhasználó a dokumentumot papír alapon benyújtsa azzal, hogy a Felhasználó a nála felmerült üzemzavar, leállás megszűnését követően haladéktalanul köteles a HAPI-ban is rögzíteni a dokumentumok adatait. Felhasználó erre kizárólag akkor jogosult, ha egyébként határnapot mulasztana. Pályázatkezelő ebben az esetben jogosult az üzemzavar tényéről igazolást kérni Felhasználótól. Eltérés esetén Pályázatkezelő a papíralapon beadott dokumentum tartalmát veszi figyelembe, Felhasználó pedig ennek megfelelően köteles módosítani a HAPI-ban rögzített adatokat.

**d)**Pályázatkezelő nem felel a Felhasználó érdekkörében felmerült okból bekövetkezett adatvesztésért, ill. egyéb, a Felhasználó informatikai rendszeréhez kapcsolódó biztonsági rendszer hiányosságából eredő következményekért.

***6)    Kapcsolattartás*:**

**Nemzeti Fogyatékosságügyi-és Szociálpolitikai Központ Közhasznú Nonprofit Kft.**

**e-mailben**:  palyazat@fszk.hu  
 **telefonon: +36-1-450 3244**

**Telefonos ügyfélszolgálatunkat az alábbi időpontokban érhetik el:**

- hétfőtől csütörtökig: 08:00-15:30 óra között;  
- pénteken: 08:00-13:00 óra között

Dr. Tóth Tibor

ügyvezető